CELEX: 22006D0561
Language: sk
Date: 2006-07-13 00:00:00
Title: 2006/561/ES: Rozhodnutie č. 1/2006 Spoločného výboru ES – Dánsko – Faerské ostrovy z  13. júla 2006 , ktorým sa menia a dopĺňajú tabuľky I a II prílohy k protokolu 1 Dohody medzi Európskym spoločenstvom na jednej strane a dánskou vládou a miestnou správou Faerských ostrovov na strane druhej

12.8.2006   
            
            
               SK
            
            
               Úradný vestník Európskej únie
            
            
               L 221/15
            
         
      ROZHODNUTIE č. 1/2006 SPOLOČNÉHO VÝBORU ES – DÁNSKO – FAERSKÉ OSTROVY
   
   z 13. júla 2006,
   ktorým sa menia a dopĺňajú tabuľky I a II prílohy k protokolu 1 Dohody medzi Európskym spoločenstvom na jednej strane a dánskou vládou a miestnou správou Faerských ostrovov na strane druhej
   (2006/561/ES)
   SPOLOČNÝ VÝBOR,
   so zreteľom na Dohodu medzi Európskym spoločenstvom na jednej strane a dánskou vládou a miestnou správou Faerských ostrovov na strane druhej (1), ďalej len „dohoda“, a najmä na jej článok 34 ods. 1,
   keďže:
   
               (1)
            
            
               V prílohe k protokolu 1 dohody sa špecifikujú clá a ostatné podmienky, ktoré sa uplatňujú pri dovoze určitých rýb a produktov rybolovu pochádzajúcich a dovážaných do Spoločenstva z Faerských ostrovov.
            
         
               (2)
            
            
               Podľa tejto prílohy Spoločenstvo udelilo koncesie na garnáty, krevety a nórske homáre z Faerských ostrovov, upravené alebo konzervované, podliehajúce ročnej colnej kvóte 3 000 ton.
            
         
               (3)
            
            
               Orgány Faerských ostrovov žiadali zvýšenie colných koncesií, ktoré Spoločenstvo udelilo na garnáty, krevety a nórske homáre, upravené alebo konzervované, na 6 000 ton.
            
         
               (4)
            
            
               Je vhodné povoliť takéto zvýšenie v určitom časovom období, ktoré sa určí podľa výšky čerpania kvót.
            
         
               (5)
            
            
               Podľa prílohy Spoločenstvo neudelilo žiadnu koncesiu pre mrazenú tresku jednoškvrnnú pochádzajúcu a dovážanú z Faerských ostrovov.
            
         
               (6)
            
            
               Orgány Faerských ostrovov žiadali zaradenie mrazenej tresky jednoškvrnnej do zoznamu produktov rybolovu, ktoré sa môžu do Spoločenstva dovážať bez cla. Tento zoznam je uvedený v tabuľke 1 prílohy k protokolu 1.
            
         
               (7)
            
            
               Je vhodné zaradiť do tejto tabuľky mrazenú tresku jednoškvrnnú,
            
         ROZHODOL TAKTO:
   Článok 1
   Do tabuľky I prílohy k protokolu 1 dohody sa zaraďuje tento riadok:
   
      
                  „0303 72 00
               
               
                  treska jednoškvrnná (Melanogrammus aeglefinus)
               
               
                  0“
               
               
                   
               
            
   Článok 2
   Tabuľka II prílohy k protokolu 1 k dohode sa mení a dopĺňa takto:
   
      
                  „1605
               
               
                  Kôrovce, mäkkýše a ostatné vodné bezstavovce, pripravené alebo konzervované
               
               
                   
               
               
                  Colná kvóta č. 4 (2)
                  
                  4 000
               
            
                  1605 20
               
               
                  - krevety a garnáty:
               
               
                   
               
               
                   
               
            
                  1605 20 10
               
               
                  - - v hermeticky uzavretých nádobách
               
               
                  0
               
               
                   
               
            
                   
               
               
                  - - ostatné:
               
               
                   
               
               
                   
               
            
                  1605 20 91
               
               
                  - - - v bezprostrednom obale s netto obsahom nepresahujúcim 2 kg
               
               
                  0
               
               
                   
               
            
                  1605 20 99
               
               
                  - - - ostatné:
               
               
                  0
               
               
                   
               
            
                  ex 1605 40 00
               
               
                  - nórske homáre (Nephrops norvegicus)
               
               
                  0
               
               
                   
               
            
   Článok 3
   Toto rozhodnutie nadobúda účinnosť prvým dňom druhého mesiaca nasledujúceho po jeho prijatí.
   
      V Tórshavn 13. júla 2006
      
         
            Za spoločný výbor
         
         Herluf SIGVALDSSON
         
         
            predseda
         
      
   
   
      (1)  Ú. v. ES L 53, 22.2.1997, s. 2.
   
      (2)  V roku 2007 dosiahne ročný objem 4 000 ton. Ročný objem sa od 1. januára 2008 bude zvyšovať o 1 000 ton až po maximálnu úroveň 6 000 ton, ak sa do 31. decembra príslušného roka vyčerpalo aspoň 80 % celkovej kvóty predchádzajúceho roka.“